Official Journal L 105 , 28/04/1977 P. 0001 - 0009

Finnish special edition: Chapter 13 Volume 7 P. 0016

Greek special edition: Chapter 13 Volume 6 P. 0022

Swedish special edition: Chapter 13 Volume 7 P. 0016

Spanish special edition: Chapter 13 Volume 7 P. 0026

Portuguese special edition Chapter 13 Volume 7 P. 0026



Id-Direttiva tal-Kunsill tad-29 ta’ Marzu 1977 dwar l-approssimazzjoni tal-liġijiet ta’ l-Istati Membri rigward il-livell ta’ storbju kif jinstema’ mis-sewwieq ta’ trattur bir-roti għall-agrikoltura jew għall-forestrija (77/311/KEE) IL-KUNSILL TAL- KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100 tiegħu, Wara li kkunsidra l-proposta mill-Kummissjoni, Wara li kkunsidra l-opinjoni tal-Parlament Ewropew [1], Wara li kkunsidra l-opinjoni tal-Kumitat Ekonomiku u Soċjali [2], Billi, sabiex tiġi implimentata l-proċedura għall-approvazzjoni tat-tip KEE li kienet is-suġġett tad-Direttiva tal-Kunsill 74/150/KEE ta’ l-4 ta’ Marzu 1974 dwar l-approssimazzjoni tal-liġijiet ta’ l-Istati Membri rigward l-approvazzjoni tat-tip ta’ bir-roti għall-agrikoltura jew għall-forestrija [3], għandhom jiġu adottati disposizzjonijiet li jassiguraw kondizzjonijiet tax-xogħol sikuri u, b’mod partikolari, il-protezzjoni tas-smiegħ ta’ ħaddiema agrikoli li jsuqu tali trattur; Billi dawn id-disposizzjonijiet huma partikolarment meħtieġa billi f’żewġ Stati Membri biss il-liġi tistabbilixxi disposizzjonijiet dettaljati dwar il-livell ta’ storbju kif jinstema’ mis-sewwieq tat- hawn fuq imsemmija; Billi d-disparitajiet fil-liġijiet nazzjonali hawn fuq imsemmija x’aktarx ixekklu l-kummerċ fil-Komunità u b’hekk jimpedixxu t-twaqqif u l-ħidma tas-suq komuni, ADOTTA DIN ID-DIRETTIVA: Artikolu 1 1. Għall-għanijiet ta’ din id-Direttiva, “trattur għall-agrikoltura jew għall-forestrija” ifisser kwalunkwe vettura bil-mutur, mgħammra b’roti jew ċineg mingħajr tarf u li għandu mill-anqas żewġ fusien, li l-funzjoni ewlenija tiegħu tinsab fis-saħħa trattiva tiegħu u li jkun speċifikament iddisinjat biex jirmonka, jimbotta, iġġorr jew jagħti saħħa lil ċertu għodda, makkinarju jew karrijiet intenzjonati għal użu għall-agrikoltura jew għall-forestrija. Jista’ tkun mgħammar biex iġorr tagħbija u passiġġieri. 2. Din id- Direttiva għandha tapplika biss għal definiti fil-paragrafu 1 li huma mgħammra b’tyres pnewmatiċi u għandhom żewġ fusien u velocità massima skond id-disinn ta’ bejn 6 u 25 km/s. Artikolu 2 1. Ebda Stat Membru ma jista’ jirrifjuta li jagħti approvazzjoni tat-tip kee jew approvazzjoni tat-tip nazzjonali jew jipprojbixxi l-bejgħ, ir-reġistrazzjoni jew id-dħul fis-servizz ta’ kwalunkwe trattur minħabba raġunijiet relatati mal-livell ta’ storbju kif jinstema’ mis-sewwieq jekk dan il-livell ikun fil-limiti li ġejjin: 90 dB (A) skond l-Anness I, jew 86 dB (A) skond l-Anness II. Għal perjodu transitorju li jiskadi f’data li għandha tiġi ffissata qabel l-1 ta’ Ottubru 1981 skond il-proċedura stabbilita fl-Artikolu 13 tad- Direttiva 74/150/KEE, il-limiti hawn fuq imsemmija għal testijiet skond 3.2.1.1 ta’ l-Anness I u 3.2.2.1 ta’ l-Anness II għandhom jiżdiedu b’ 6 dB (A). 2. Għal perjodu transitorju li jiskadi f’data li għandha tiġi ffissata qabel l-1 ta’ Ottubru 1981 skond il-proċedura stabbilita fl-Artikolu 13 tad-Direttiva 74/150/KEE, l-Istati Membri jistgħu jawtorizzaw l-approvazzjoni tat-tip nazzjonali, il-bejgħ, ir-reġistrazzjoni jew id-dħul fis-servizz ta’ mingħajr kabina jekk il-livell ta’ storbju tagħhom ikun fil-limiti li ġejjin: 96 dB (A) skond l-Anness I, jew 92 dB (A) skond l-Anness II. Artikolu 3 Għall-għanijiet ta’ din id- Direttiva, “kabina” tfisser kull struttura mibnija minn komponenti riġidi, trasparenti jew le, li tagħlaq totalment lis-sewwieq u tiżolah minn barra, u hi kapaċi li tinżamm magħluqa b’mod permanenti waqt is-servizz. Artikolu 4 L-Istati Membri għandhom jieħdu l-miżuri kollha meħtieġa sabiex jiżguraq li kemm fil-presentazzjoni tal-bejgħ kif ukoll fir-riklamar ma jkun hemm xejn li jissuġġerixxi li t- għandhom karatteristiċi relatati mal-livell ta’ storbju kif jinstema’ mis-sewwieq li huma fil-fatt ma jkollhomx. Artikolu 5 Kwalunkwe emendi meħtieġa għall-adattazzjoni tal-ħtiġiet ta’ l-Annessi għall-progress tekniku għandhom jiġu adottati skond il-proċedura stabbilita fl-Artikolu 13 tad- Direttiva 74/150/KEE. Artikolu 6 1. L-Istati Membri għandhom idaħħlu fis-seħħ id-disposizzjonijiet meħtieġa sabiex ikunu konformi ma’ din id-Direttiva fi żmien 18-il xahar min-notifikazzjoni tagħha u għandhom jinfurmaw lill-Kummissjoni dwar dan minnufih. 2. L-Istati Membri għandhom jiżguraw li t-test tad-disposizzjonijiet tal-liġi nazzjonali li huma jadottaw fil-qasam kopert minn din id-Direttiva huwa kommunikat lill-Kummissjoni. Artikolu 7 Din id-Direttiva hija indirizzata lill-Istati Membri. Magħmula fi Brussel, fid-29 ta’ Marzu 1977. Għall-Kunsill Il-President G. Kaufman [1] ĠU C 127, tat-18.10.1974, p. 34 [2] ĠU C 125, tas-16.10.1974, p. 30. [3] ĠU L 84, tat-28.3.1974, p. 10. -------------------------------------------------- ANNESS I APPARAT, KONDIZZJONIJIET U METODU TA’ KEJL 1. UNITA’ TA’ KEJL U APPARAT TA’ KEJL 1.1. Unità ta’ kejl Il-livell ta’ storbju għandu jitkejjel b’dB b’piż A, espressa bħala dB (A). 1.2. Apparat ta’ kejl Il-livell ta’ storbju kif jinstema’ mis-sewwieq għandu jitkejjel permezz ta’ miter tal-livell ta’ ħsejjes kif deskritt fl-ewwel edizzjoni tal-Pubblikazzjoni 179/1965 tal-Kummissjoni Internazzjonali Elettroteknika. Fil-każ ta’ riżultati varjabbli, il-medja tal-valuri massimi għandha tittieħed. 2. KONDIZZJONIJIET TA’ KEJL Il-kejl għandu jsir taħt il-kondizzjonijiet li ġejjin: 2.1. it-trattur ma għandux ikun mgħobbi, i.e. mingħajr aċċessorji fakultattivi, imma għandu jinkludi likwidu għat-tkessiħ, lubrikant, tank mimli bil-karburant, għodda u sewwieq. Dan ta’ l-aħħar ma jistax jilbes ħwejjeġ li huma ħoxnin b’mod abnormali, xalpa jew kappell. Ma jista’ jkun hemm ebda oġġett fuq it-trattur li x’aktarx itellef il-livell ta’ l-istorbju; 2.2. it-tyres għandhom jkunu minfuħin sall-pressjoni rakkomandata mill-manufattur tat-trattur, il-magna, il-fusien ta’ trasmissjoni u sewqan għandhom jkunu ta’ temperatura normali u jekk jiġu mgħammra b’radiator blinds dawn għandhom jinżammu miftuħa waqt il-kejl; 2.3. jekk ikunu suġġetti li jaffetwaw il-livell ta’ storbju, apparat żejjed li jieħu s-saħħa mill-magna ew li jieħu s-saħħa minnu nnifsu, bħal wajpers tal-wind screen, fan ta’ l-arja sħuna jew power take-off, per eżempju, ma jistgħux ikunu qegħdin jaħdmu meta jkun isir il-kejl; partijiet li normalment jaħdmu fl-istess ħin tal-magna, bħall-fan għat-tkessiħ tal-magna, per eżempju, għandhom jkunu qegħdin jaħdmu meta jittieħed il-kejl; 2.4. iż-żona tat-test għandha tkun f’post miftuħ li huwa silenzjuz biżżejjed; tista’ tieħu l-forma, per eżempju, ta’ spazju miftuħ ta’ radju ta’ 50 metru, li jkollu parti ċentrali b’radju ta’ mill-inqas 20 m u li hu prattikament livell, jew ta’ sezzjoni livellata li jkollha korsa solida b’wiċċ kemm jista’ jkun ċatt u bi ftit gandotti. Il-korsa għandha tkun kemm jista’ jkun nadifa u niexfa (eż. ħielsa minn żrar, weraq, silġ. eċċ.). Nżul u irregolaritajiet huma aċċettabli biss jekk il-varjazzjonijiet fil-livell ta’ storbju ikkawżati minnhom jaqgħu fil-limiti ta’ tolleranzi ta’ żball ta’ l-apparat li jkejjel; 2.5. il-wiċċ tal-korsa għandu ikun tali li ma jikkawżax storbju eċċessiv mit-tyres; 2.6. it-temp għandu ikun tajjeb u niexef bi ftit jew xejn riħ. Il-livell ta’ storbju ambjentali kif jinstema’ mis-sewwieq dovut għar-riħ u għal sorsi oħra ta’ storbju għandu ikun mill-inqas 10 dB (A) taħt il-livell ta’ storbju tat-trattur. 2.7. jekk tintuża vettura għall-kejl, din għandha tiġi irmunkata jew misjuqa ‘l bogħod biżżejjed mit-trattur sabiex tevita kull interferenza. Waqt il-kejl l-ebda oġġett li jinterferixxi mal-kejl jew uċuħ riflettivi ma jista’ jitpoġġa sa 20 metru minn kull naħa tal-korsa tat-test u inqas minn 20 metru minn quddiem u wara tat-trattur. Din il-kondizzjoni tista’ titqies aderuta jekk il-varjazzjonijiet fil-livell ta’ istrobju hekk kawżati jibqgħu fil-limiti tat-tolleranzi ta’ żball; jekk le, il-kejl għandu jitwaqqaf għat-tulta’ l-interferenza. 2.8. il-kejl kollu f’serje partikolari għandu isir fuq l-istess korsa. 3. METODU TA’ KEJL 3.1. Il-mikrofonu għandu jitpoġġa 250 mm mal-ġenb tal-pjan ċentrali tas-sedil, il-ġenb ikun dak fejn jinstab l-iktar livell għoli ta’ storbju, Id-diaframma tal-mikrofonu għandha tħares ‘l quddiem u ċ-ċentru tal-mikfrofonu għandu ikun 790 mm fuq u 150 mm ‘l quddiem mill-punt ta’ referenza tas-sedil deskritt fl-Anness III. Għandha tiġi evitata vibrazzjoni eċċessiva tal-mikrofonu. 3.2. Il-livell massimu ta’ storbju f’dB (A) għandu jiġi determinat kif ġej: 3.2.1. l-aperturi kollha (eż. bibien, twieqi) fi li jkolhom struttura ta’ kabina magħluqa u magħmula f’serje għandhom jkunu magħluqin waqt serje inizzjali ta’ kejl. 3.2.1.1. Waqt it-tieni serje ta’ kejl dawn għandhom jitħallew miftuħin, sakemm meta jinfetħu ma joħolqux periklu għas-sigurta’ fit-triq, imma wind screens li jintwew ‘l-isfel jew ‘l fuq għandhom jinżammu magħluqa; 3.2.2. l-istorbju għandu jiġi mkejjel permezz ta’ miter tal-livell ta’ ħsejjes li jkollu rispons bil-mod waqt it-tagħbija u li jikkorrispondi ma’ l-istorbju massimu fil-gear li jagħti veloċità ‘l quddiem l-eqreb ta’ 7.25 km/h. Il-liver ta’ kontroll li jirregola għandu ikun miftuħ kollu. Billi tibda mingħajr ebda tagħbija, it-tagħbija għandha tiżdied sakemm jinstab il-livell massimu ta’ storbju. Wara kull żieda ta’ tagħbija, għandu jitħalla ħin sabiex il-livell ta’ storbju jistabbilizza qabel ma jsir il-kejl; 3.2.3. l-istorbju għandu jitkejjel permezz ta’ miter tal-livell ta’ ħsejjes li jkollu rispons bil-mod waqt it-tagħbija u li jikkorrispondi ma’ l-istorbju massimu f’ kull gear barra dak imsemmi f’ 3.2.2 li fuqha l-livell ta’ storbju rreġistrat huwa ta’ mill-inqas 1 dB (A) ‘l fuq minn dak irreġistrat fuq il-gear imsemmi f’ 3.2.2. Il-liver ta’ kontroll li jirregola għandu ikun miftuħ kollu. Billi tibda mingħajr ebda tagħbija, it-tagħbija għandha tiżdied sakemm jinstab il-livell massimu ta’ storbju. Wara kull żieda ta’ tagħbija, għandu jitħalla ħin sabiex il-livell ta’ storbju jistabbilizza qabel ma jsir il-kejl; 3.2.4. l-istorbju għandu jitkejjel bid-disinn ta’ veloċità massima tat-trattur mhux mgħobbi. 3.3. Ir-rapport tat-test għandu jinkludi kejl tal-livell ta’ storbju mwettqa taħt il-kondizzjonijiet li ġejjin: 3.3.1. fuq il-gear li jagħti veloċità l-eqreb għal 7.25 km/h; 3.3.2. fuq kull gear, jekk il-kundizzjonijiet deskritti f’ 3.2.3 jiġu mħarsa; 3.3.3. fil-veloċità massima skond id-disinn. 4. KRITERJI TA’ EVALWAZZJONI Il-kejl deskritti f’ 3.2.1, 3.2.2, 3.2.3 u 3.2.4 ma jistgħux jaqbżu l-valuri stabbiliti fl-Artikolu 2. -------------------------------------------------- ANNESS II APPARAT, KONDIZZJONIJIET U METODU TA’ KEJL 1. UNITÀ TA’ KEJL U APPARAT TA’ KEJL 1.1. Unità ta’ kejl Il-livell ta’ storbju għandu jitkejjel b’dB b’piż A, espressa bħala dB (A). 1.2. Apparat ta’ kejl I l-livell ta’ storbju kif jinstema’ mis-sewwieq għandu jitkejjel permezz ta’ miter tal-livell ta’ ħsejjes kif deskritt fl-ewwel edizzjoni tal-Pubblikazzjoni 179/1965 tal-Kummissjoni Internazzjonali Elettroteknika. Fil-każ ta’ riżultati varjabbli, il-medja tal-valuri massimi għandha tittieħed. 2. KONDIZZJONIJIET TA’ KEJL Il-kejl għandu jsir taħt il-kondizzjonijiet li ġejjin: 2.1. it-trattur ma għandux ikun mgħobbi, i.e. mingħajr aċċessorji fakultattivi, imma għandu jinkludi likwidu għat-tkessiħ, lubrikant, tank mimli bil-karburant, għodda u sewwieq. Dan ta’ l-aħħar ma jistax jilbes ħwejjeġ li huma ħoxnin b’mod abnormali, xalpa jew kappell. Ma jista’ jkun hemm ebda oġġett fuq it-trattur li x’aktarx itellef il-livell ta’ l-istorbju; 2.2. it-tyres għandhom jkunu minfuħin sall-pressjoni rakkomandata mill-manufattur tat-trattur, il-magna, il-fusien ta’ trasmissjon u sewqan għandhom jkunu ta’ temperatura normali u, jekk il-magna ikollha louvres li jkessħu, dawn għandhom jinżammu kompletament miftuħa; 2.3. jekk ikunu suġġetti li jaffetwaw il-livell ta’ storbju, apparat żejjed li jieħu s-saħħa mill-magna jew li jieħu s-saħħa minnu nnifsu, bħal wajpers tal-wind screen, fan ta’ l-arja sħuna jew power take-off, per eżempju, ma jistgħux ikunu qegħdin jaħdmu meta jkun isir il-kejl; partijiet li normalment jaħdmu fl-istess ħin tal-magna, bħall-fan għat-tkessiħ tal-magna, per eżempju, għandhom jkunu qegħdin jaħdmu meta jittieħed il-kejl; 2.4. iż-żona tat-test għandha tkun f’post miftuħ li huwa silenzjuz biżżejjed: tista’ tieħu l-forma, per eżempju, ta’ spazju miftuħ ta’ radju ta’ 50 metru, li jkollu parti ċentrali b’radju ta’ mill-inqas 20 m u li hu prattikament livell, jew ta’ sezzjoni livella li jkollha korsa solida b’wiċċ kemm jista’ jkun ċatt u bi ftit gandotti. Il-korsa għandha tkun kemm jista’ jkun nadifa u niexfa (eż. ħielsa minn żrar, weraq, silġ. eċċ.). Nżul u irregolaritajiet huma aċċettabli biss jekk il-varjazzjonijiet fil-livell ta’ storbju ikkawżati minnhom jaqgħu fil-limiti tat-tolleranzi ta’ żball ta’ l-apparat li jkejjel. 2.5. il-wiċċ tal-korsa għandu ikun tali li ma jikkawżax storbju eċċessiv mit-tyres; 2.6. it-temp għandu ikun tajjeb u niexef bi ftit jew xejn riħ. Il-livell ta’ storbju ambjentali kif jinstema’ mis-sewwieq dovut għar-riħ u għal sorsi oħra ta’ storbju għandu ikun ta’ mill-inqas 10 dB (A) taħt il-livell ta’ storbju tat-trattur. 2.7. jekk tintuża vettura għall-kejl, din għandha tiġi irmunkata jew misjuqa ‘l bogħod biżżejjed mit-trattur sabiex tevita kull interferenza. Waqt il-kejl l-ebda oġġett li jinterferixxi mal-kejl jew uċuħ riflettivi ma jista’ jitpoġġa sa 20 metru minn kull naħa tal-korsa tat-test u inqas minn 20 metru minn quddiem u wara tat-trattur. Din il-kondizzjoni tista’ titqies aderuta jekk il-varjazzjonijiet fil-livell ta’ istrobju hekk kawżati jibqgħu fil-limiti tat-tolleranzi ta’ żball; jekk le, il-kejl għandu jitwaqqaf għal kemm iddum l-interferenza. 2.8. il-kejl kollu f’serje partikolari għandu isir fuq l-istess korsa. 3 METODU TA’ KEJL 3.1. Il-mikrofonu għandu jitpoġġa 250 mm mal-ġenb tal-pjan ċentrali tas-sedil, il-ġenb ikun dak fejn jinstab l-iktar livell għoli ta’ storbju. Id-diaframma tal-mikrofonu għandha tħares ‘l quddiem u ċ-ċentru tal-mikrofonu għandu ikun 790 mm fuq u 150 mm ‘l quddiem mill-punt ta’ referenza tas-sedil deskritt fl-Anness III. Għandha tiġi evitata vibrazzjoni eċċessiva tal-mikrofonu. 3.2. Il-livell ta’ storbju għandu jiġi determinat kif ġej: 3.2.1. it-trattur għandu jinstaq tul is-sezzjoni bl-istess veloċità tat-test mill-inqas tlett darbiet għal mill-inqas 10 sekondi; 3.2.2. l-aperturi kollha (eż. bibien, twieqi) fi li jkolhom struttura ta’ kabina magħluqa magħmula f’serje għandhom jkunu magħluqin waqt serje inizzjali ta’ kejl. 3.2.2.1. Waqt it-tieni serje ta’ kejl dawn għandhom jitħallew miftuħin, sakemm meta jinfetħu ma joħolqux periklu għas-sigurtà fit-triq, imma wind screens li jintwew ‘l-isfel jew ‘l fuq għandhom jinżammu magħluqa; 3.2.3. l-istorbju għandu jiġi mkejjel bl-rpm massimu permezz ta’ miter tal-livell ta’ ħsejjes li jkollu rispons bil-mod i.e. fuq il-gear li jagħti veloċità ‘l quddiem l-eqreb lejn 7.25 km/h bl-rpm mogħtija. It-trattur ma jistax ikun mgħobbi meta jkun qiegħed isir il-kejl. 4. KRITERJI TA’ EVALWAZZJONI Il-kejl deskritti f’ 3.2.2 u 3.2.3 ma jistgħux jaqbżu il-valuri stabbiliti fl-Artikolu 2. -------------------------------------------------- ANNESS III DETERMINAZZJONI TA’ PUNT TA’ REFERENZA TAS- SEDIL 1. DEFINIZZJONI 1.1. Il-punt ta’ referenza tas-sedil (S) għandu jkun il-punt fuq il-pjan lonġitudinali ċentrali tas-sedil fejn il-pjan tanġenzjali tal-biċċa ta’ isfel tas-serħan tad-dahar u l-pjan orizzontali jissallbu. Dan il-pjan orizzontali jaqsam il-wiċċ ta’ taħt tal-bord tas-sedili 150 mm ‘l quddiem mill-punt ta’ referenza tas-sedil. 2. DETERMINAZZJONI TA’ PUNT TA’ REFERENZA TAS- SEDIL 2.1. Il-punt ta’ referenza għandu jinstab bl-użu ta’ apparat muri fil-figuri 1 u 2 ta’ l-Appendiċi ta’ dan l-Anness, li jagħmilha possibbli li jissimula tagħbija minn okkupant uman. 2.2. Is-sedil għandu jiġi issettjat fil-punt tan-nofs tal-medda permessa għal aġġustament vertikali, u dan l-aġġustament għandu jkun indipendenti mill-aġġustament orizzontali. Għal skopijiet sabiex tiġi determinata l-lokalità tal-mikrofonu msemmija fis-sezzjoni 3 ta’ l-Annessi I u II, is-sedil għandu jkun fil-punt jew kemm jista’ jkun viċin tal-punt tan-nofs tal-medda ta’ aġġustament orizzontali. 3. DESKRIZZJONI TA’ L- APPARAT 3.1. L-apparat imsemmi f’2.1 għandu jikkonsisti f’bord tas-sedil u żewġ bordijiet ta’ serħan tad-dahar. 3.2. Il-bord l-iktar baxx tas-serħan tad-dahar għandu jitwaħħal fir-reġjun ta’ l-għadma tal-ġenbejn (A) u tal-ġenbejn (B), u l-ġog (B) għandu jkun aġġustabbli fl-għoli (ara l-figura 2). 4. ARMAR TA’ L- APPARAT L-apparat għandu jiġi armat kif ġej: 4.1. l-apparat għandu jitpoġġa fuq is-sedil; 4.2. għandu jiġi mbagħad mgħobbi b’forza ta’ 550 N f’punt 50 mm quddiem il-ġog (A), u ż-żewġ bordijiet tas-serħan tad-dahar għandhom jiġu pressati bil-mod u b’mod tanġenzjali kontra s-serħan tad-dahar. 4.3. jekk ma jkunx possibbli li tiddetermina tanġent definittiv għaż-żona t’isfel tas-serħan tad-dahar, il-parti t’isfel tal-bord tas-serħan tad-dahar f’pożizzjoni vertikali għandha tintgħafas bil-mod kontra d-dahar. 4.4. fil-każ ta’ sedili b’sospensjoni li aġġustabbli għatt-toqol tas-sewwieq, is-sospensjoni għandha tiġi issettjata b’mod li s-sedil ikun f’punt ekwidistanti miż-żewġ posizzjonijiet estremi tiegħu. --------------------------------------------------